מומלץ ליטול גלולות למניעת הריון, מכיוון שהן מסדירות את המחזור, מפחיתות את רמות ההורמונים הזכריים, וכן משפרות את מצב האקנה, אם הוא מופיע. תופעה נוספת המאפיינת שחלות פוליציסטיות, היא עיבוי יתר של רירית הרחם עקב רמה גבוהה יחסית של אסטרוגן ללא פרוגסטרון, דבר שגורם גם למחזורים לא ביוציים ולא סדירים. עיבוי יתר של הרירית עלול לגרום לשינויים בתאי הרקמה עד כדי שינויים טרום-סרטניים. על כן, לנטילת גלולות יש היתרון הנוסף, שהן מונעות עיבוי יתר של הרירית על ידי איזון הורמונלי. למרות כל האמור לעיל, יש לבחון כל מקרה לגופו - אם נטלת גלולות בעבר, אם את משתמשת באמצעי מניעה אחרים, התסמינים הנוספים מהם את סובלת וכיוצא באלה. ד"ר מורן שויקה-רבאו - אינפומד